Diari Oficial de la Generalitat Valenciana


Sumari del DOGV 8251, del 09-03-2018 (2018/2473)

ACORD de 2 de març de 2018, del Consell, sobre control financer permanent en substitució de la intervenció prèvia, de determinats expedients relatius a la carrera professional, durant 2018.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8251

Data del DOGV
:   09-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2473


Data del document
:   02-03-2018

Organisme emissor
:   Conselleria d'Hisenda i Model Econòmic

Tipus de document
:   Acord

Anàlisi jurídica

 Descriptors 

:   * Conselleria d'Hisenda i Model Econòmic

ACORD de 2 de març de 2018, del Consell, sobre control financer permanent en substitució de la intervenció prèvia, de determinats expedients relatius a la carrera professional, durant 2018. [2018/2473]  
L'article 97 de la Llei 1/2015, de 6 de febrer, d'hisenda pública, del sector públic instrumental i de subvencions, estableix que la funció interventora té per objecte controlar, abans que siguen aprovats, entre altres, els actes, documents i expedients de l'Administració de la Generalitat i els seus organismes autònoms que donen lloc al reconeixement de drets o a la realització de despeses, així com els ingressos i pagaments que d'ells es deriven.  
L'entrada en vigor de l'Ordre 2/2015, de 3 de desembre, de la Conselleria de Justícia, Administració Pública, Reformes Democràtiques i Llibertats Públiques, per la qual es desenvolupa el sistema d'avaluació de l'exercici, així com l'accés i el procediment de progressió dins el sistema de carrera professional horitzontal del personal empleat públic de caràcter fix de l'Administració de la Generalitat, en desenvolupament del Decret 186/2014, de 7 de novembre, del Consell, pel qual es regula el sistema de carrera professional horitzontal i l'avaluació de l'exercici, del personal funcionari de carrera de l'Administració de la Generalitat, suposa la tramitació d'un elevat nombre de resolucions relatives al reconeixement de drets individuals a personal funcionari en la seua carrera professional que fins a aquesta data no es venien produint; a més, l'entrada en vigor del Decret 93/2017, de 14 de juliol, pel qual es modifica el Decret 186/2014, comporta la necessària tramitació en el present exercici d'un important nombre de resolucions d'adaptació del grau de desenvolupament professional.  
L'article 98.2 de l'esmentada Llei 1/2015, habilita el Consell, a proposta de la Intervenció General de la Generalitat, per acordar de forma motivada l'aplicació del control financer permanent, en substitució de la funció interventora en els òrgans de l'Administració de la Generalitat o organismes autònoms dependents d'aquesta, bé respecte de tota la seua activitat o exclusivament respecte d'algunes àrees de gestió. Aquests acords, així com els motius que els justifiquen, han de ser publicats al Diari Oficial de la Generalitat Valenciana en el termini màxim de vint dies des de la seua aprovació.  
D'altra banda, l'Acord de 24 d'agost de 2012, del Consell, pel qual es determinen els extrems addicionals a comprovar per la Intervenció en l'exercici de la fiscalització de la despesa, recull en el seu apartat quart els expedients relatius a despeses de personal que queden subjectes a control financer permanent en substitució de la intervenció prèvia.  
  
La Intervenció General va proposar la substitució de la intervenció prèvia per a determinats expedients.  
En virtut d'això, a proposta del conseller d'Hisenda i Model Econòmic, el Consell, prèvia deliberació, en la reunió de 2 de març de 2018,  
  
  
  
ACORDA  
  
Per al present exercici 2018, queden subjectes a control financer permanent, en substitució de la intervenció prèvia, a més dels expedients que preveu l'apartat quart de l'Acord de 24 d'agost de 2012, del Consell, pel qual es determinen els extrems addicionals a comprovar per la Intervenció en l'exercici de la fiscalització de la despesa, els següents expedients de personal tramitats per la conselleria competent en matèria de funció pública:  
a) Expedients d'inici de carrera professional.  
b) Expedients de progressió en la carrera professional.  
c) Expedients d'inclusió en el grau professional d'accés.  
d) Expedients d'adaptació del grau de desenvolupament professional.  
  
València, 6 de març de 2018  
  
La consellera secretària,  
MÓNICA OLTRA JARQUE